open-index/open-wikipedia-markdown huggingface dataset:
Μενκαλινάν

**Μενκαλινάν (Menkalinan)** είναι η ιδιαίτερη ονομασία του αστέρα **β** (βήτα) του αστερισμού **[[Ηνίοχος (αστερισμός)|Ηνίοχος]]**.

Το όνομα αυτό, όπως και οι άλλεs μεταγραφές **Menkalinam, Menkalina** και **Menkarlina** προέρχονται από την αραβική του ονομασία, **Al Mankib dhi-l-‘Inan**, που σημαίνει «ο ώμος του ηνιόχου» και οφείλεται στη θέση του στη μορφή που σχηματίζεται στον αστερισμό του, περίπου 10 μοίρες ανατολικά από το φωτεινότερο άστρο του Ηνιόχου, την Αίγα. Στην Κίνα ήταν γνωστός ως ο «Τρίτος Αστέρας των Πέντε Αρμάτων».

Ο Μενκαλινάν δεν διαφέρει πολύ από τους γνωστούς αστέρες παρόμοιου φασματικού τύπου Βέγα, Ντενέμπολα και Σείριο: το φως του είναι λευκό.

Ο Μενκαλινάν είναι ένας τριπλός αστέρας, δηλαδή παρότι και με τα ισχυρότερα τηλεσκόπια παρατηρούμε μόνο ένα άστρο ως «Μενκαλινάν», στην πραγματικότητα αυτός είναι τρία διαφορετικά άστρα πολύ κοντά το ένα στο άλλο. Ο β Ηνιόχου A και ο β Ηνιόχου B είναι αμφότεροι λευκοί υπογίγαντες με σχεδόν ίση μάζα και ακτίνα. Το σύστημα AB αποτελεί έναν φασματοσκοπικώς διπλό αστέρα που επιπλέον είναι και δι' εκλείψεων μεταβλητός: το φαινόμενο μέγεθος του ζεύγους κυμαίνεται ελαφρώς με περίοδο 3,96004 γήινες ημέρες μεταξύ +1.85 and +1.93, καθώς ο ένας αστέρας υφίσταται μερική έκλειψη από τον άλλο όπως φαίνεται από την οπτική γωνία της Γης. Ο τρίτος αστέρας, ο β Ηνιόχου C, είναι ένας ερυθρός νάνος με φαινόμενο μέγεθος 10,6 που απέχει περίπου 49 δισεκατομμύρια χιλιόμετρα από το ζεύγος AB.

Τα μέλη του διπλού συστήματος AB έχουν υπολογιζόμενη επιφανειακή θερμοκρασία 8.800 K και στην πραγματικότητα εκπέμπουν 95 φορές περισσότερο φως από τον Ήλιο. Το σύστημα πλησιάζει τη Γη και γενικότερα το Ηλιακό Σύστημα με ταχύτητα 18,2 χιλιόμετρα το δευτερόλεπτο.

## Πηγές
* Allen, Richard Hinckley: *Star Names: Their Lore and Meaning*, Dover Publ., 1963

## Δείτε επίσης
* Κατάλογος αστέρων του Ηνιόχου

## Εξωτερικοί σύνδεσμοι
Στα αγγλικά:

* Menkalinan
* Image Beta Aurigae
* CCDM J05596+4457 Catalog
* Smithsonian/NASA Astrophysics Data System

Κατηγορία:Αστέρες με ονομασία κατά Bayer
Κατηγορία:Αστέρες κύριας ακολουθίας τύπου M
Κατηγορία:Ηνίοχος (αστερισμός)
Κατηγορία:Φασματοσκοπικώς διπλοί αστέρες
Κατηγορία:Υπογίγαντες αστέρες τύπου Α
Κατηγορία:Μεταβλητοί δι' εκλείψεων αστέρες
Ασπίδα

[thumb|right|220px|Ασπίδα που βρέθηκε στους [Δελφοί|Δελφούς]]
Η **ασπίδα** είναι το αρχαιότερο αμυντικό όπλο. Η μορφή της καθώς και η κατασκευή της ήταν διαφορετική από τόπο σε τόπο και από χρόνο σε χρόνο. Έτσι έχουμε ξύλινες, σιδερένιες, δερμάτινες, ορειχάλκινες και ακόμη ορθογώνιες, στρογγυλές, τριγωνικές κ.ά.

## Ιστορία

### Αρχαία Ελλάδα

Στους ομηρικούς χρόνους οι ασπίδες κάλυπταν όλο το σώμα και ήταν φτιαγμένες από ξύλο και βοδινά δέρματα.

Οι αρχαίοι Έλληνες συνήθιζαν να τις διακοσμούν με σύμβολα και παραστάσεις και τις θεωρούσαν δείγματα τιμητικών διακρίσεων. Ακόμη ξέρουμε τα λόγια που έλεγαν οι Σπαρτιάτισσες στα παιδιά τους πριν τη μάχη: «*[[ἢ τὰν ἢ ἐπὶ τᾶς]]*» Η φράση αναφέρεται στο έργο του Πλουτάρχου *Λακαινῶν Ἀποφθέγματα (Ηθικά)*, ως φράση που είπε μια άγνωστη Σπαρτιάτισσα: «Ἄλλη προσαναδιδοῦσα τῷ παιδὶ τὴν ἀσπίδα καὶ παρακελευομένη· “τέκνον”, ἔφη, “ἢ τὰν ἢ ἐπὶ τᾶς”», που δείχνει πόσο προσβλητικό θεωρούσαν την εγκατάλειψή της στο πεδίο της μάχης. Ο *ρίψασπις* (αυτός που πετούσε την ασπίδα και έφευγε) αποδοκιμαζόταν από όλους και τιμωρούνταν ποινικά. 

### Ρωμαϊκή Αυτοκρατορία - Μεσαίωνας

Οι Ρωμαίοι είχαν μικρότερες ορθογώνιες ή στρογγυλές ασπίδες για τους αξιωματικούς. Στον Μεσαίωνα, η ασπίδα ήταν όπλο τόσο του πεζικού, όσο και του ιππικού και ήταν ζωγραφισμένη με παραστάσεις ή οικόσημα των ιπποτών. Μερικές φορές ήταν μυτερή στο μέσο, οπότε γινόταν και επιθετικό όπλο. Ήταν κατασκευασμένη από μέταλλο και κρατιόταν με το αριστερό χέρι.

### Μεταγενέστερη χρήση

Η ασπίδα έχασε την αξία της με την εμφάνιση των πυροβόλων όπλων και υπέπεσε σε αχρηστία στο πεδίο της μάχης. Σήμερα χρησιμοποιείται σε περιπτώσεις που δεν υφίσταται χρήση πυροβόλων όπλων, όπως από τμήματα ελέγχου ταραχών της αστυνομίας.

Κατηγορία:Αρχαία ελληνικά όπλα
Κατηγορία:Όπλα
Κατηγορία:Προστατευτικός εξοπλισμός
Αιγίδα

thumb|right|350px|Η θεά Αθηνά (δεξιά) με αιγίδα και γοργόνειο, οπλισμένη με περικεφαλαία, δόρυ και ασπίδα, περ. 500 π.Χ.
**Αιγίδα** ή **αιγίς** ονομαζόταν στην Αρχαία Ελλάδα το δέρμα κατσίκας («*αιγός*») και κατά προέκταση η ασπίδα, όταν αυτή καλυπτόταν από τέτοιο δέρμα.

Με αυτό οι αρχαίοι Έλληνες σκέπαζαν τη γυμνότητά τους και αμύνονταν, καθώς ως επένδυση στην ασπίδα προσέφερε πρόσθετη προστασία. Έτσι λεγόταν και η ασπίδα του Δία, την οποία έφτιαξε ο Ήφαιστος από το δέρμα της Αμάλθειας, της κατσίκας με το γάλα της οποίας είχε ανατραφεί ο Δίας. Τη στόλισε κιόλας με λαμπρές παραστάσεις. Μόνο σε έκτακτες περιπτώσεις ο Δίας τη δάνειζε στα πιο αγαπημένα του παιδιά, την Αθηνά και τον Απόλλωνα. Ο Όμηρος και ο Ορφέας ονομάζει το Δία «*αιγίοχο*», ακριβώς επειδή κρατούσε την αιγίδα’
## Άλλες χρήσεις
* Μεταφορικά σήμερα σημαίνει τη φροντίδα, την προστασία και συχνά χρησιμοποιείται στη φράση «*υπό την αιγίδα...*».
* Αιγίδα ονομάζεται μια λευκή κηλίδα που βρίσκεται στον κερατοειδή χιτώνα του ματιού.

## Παραπομπές


## Εξωτερικοί σύνδεσμοι
* 
* 

Κατηγορία:Αρχαία ελληνικά όπλα
Κατηγορία:Ελληνική μυθολογία
Όμπλαστ του Μούρμανσκ

Το **Όμπλαστ του Μούρμανσκ** (ρωσικά: *Му́рманская о́бласть*) είναι ομοσπονδιακό υποκείμενο της Ρωσίας. Καταλαμβάνει τη Χερσόνησο Κόλα στον Αρκτικό ωκεανό και συνορεύει με τη Φινλανδία και τη Νορβηγία. Ιστορικά τα εδάφη της ήταν τμήμα της Λαπωνίας.

Πρωτεύουσα της περιφέρειας είναι το Μούρμανσκ, το μεγαλύτερο βόρειο λιμάνι της Ρωσίας. Άλλες σημαντικές πόλεις είναι το Σεβερομόρσκ, το Απατίτυ, η Κανταλάξα, το Κίροβσκ και το Μοντσεγκόρσκ.

Η πλειοψηφία του πληθυσμού είναι Ρώσοι (85,2%) και ακολουθούν οι Ουκρανοί (6,4%). Οι αυτόχθονες πληθυσμοί (Σάαμι, Καρέλιοι, Κόμι) μόλις που ξεπερνούν αθροιστικά το 1%.

## Στρατός
Το Όμπλαστ του Μούρμανσκ διαδραματίζει σημαντικό ρόλο για το Ρωσικό Πολεμικό Ναυτικό, καθώς ο Βόρειος Στόλος έχει την έδρα του στο Σεβερομόρσκ, 25 χλμ. βόρεια του Μούρμανσκ. Το Πολεμικό Ναυτικό έχει πολλές άλλες βάσεις και ναυπηγεία στο Όμπλαστ του Μούρμανσκ.

Η 200η Αυτόνομη Μηχανοκίνητη Ταξιαρχία βρίσκεται στην Πετσένγκα.

## Παραπομπές


## Εξωτερικοί σύνδεσμοι
* 

Μουρμανσκ
Σάρρος

Ο όρος **Σάρρος** μπορεί να αναφέρεται στα παρακάτω πρόσωπα:

* Δημήτριος Σάρρος, Έλληνας φιλόλογος (1869-1938)
* Εμμανουήλ Σάρρος, Έλληνας πατριώτης, συνεργάτης του Ορλώφ στην Ελλάδα κατά τα Ορλωφικά.
* Νικόλαος Σάρος, εκδότης και τυπογράφος στη Βενετία (1617-1697).

## Δείτε επίσης
* Σάρος
Ίδρυμα Μείζονος Ελληνισμού

Το **Ίδρυμα Μείζονος Ελληνισμού** (συντομογραφία: ) είναι ένας κοινωφελής, μη κερδοσκοπικός οργανισμός με απώτερο σκοπό τη διατήρηση και παρουσίαση μέσω τεχνολογιών της ιστορίας και του πολιτισμού του Ελληνισμού εκτός και εντός Ελλάδας.

Αποτελεί έμπνευση του επιχειρηματία Λάζαρου Εφραίμογλου (1932-2013), ο οποίος και το χρηματοδότησε. Η ίδρυσή του κυρώθηκε το 1993 με νόμο της Βουλής των Ελλήνων.

Σκοπός του Ιδρύματος είναι να διατηρήσει ζωντανή την ιστορική μνήμη και την ελληνική παράδοση, και να προάγει την οικουμενική διάσταση του Ελληνισμού. Για το σκοπό αυτό χρησιμοποιεί σύγχρονες μεθόδους, όπως τρισδιάστατα γραφικά, εφαρμογές εικονικής πραγματικότητας και αλληλεπιδραστικές εκθέσεις.

Μεταξύ των δραστηριοτήτων του συγκαταλέγεται το Κέντρο Πολιτισμού και Μουσείο «Ελληνικός Κόσμος» (Πειραιώς 254, Ταύρος) (το οποίο περιλαμβάνει εκθεσιακούς χώρους, το θέατρο εικονικής πραγματικότητας «Θόλος», δύο θεατρικές αίθουσες συνολικής χωρητικότητας 1.400 θεατών καθώς και άλλους εκπαιδευτικούς χώρους), αναπαραστάσεις εικονικής πραγματικότητας αρχαίων ελληνικών πόλεων και μνημείων, καθώς και η Εγκυκλοπαίδεια του Μείζονος Ελληνισμού.

## Διοικητικό Συμβούλιο

## Πηγές
* περ. *Τα νέα του Ελληνικού Κόσμου* 

## Παραπομπές


## Εξωτερικοί σύνδεσμοι
* 
* 

Κατηγορία:Μη κυβερνητικές οργανώσεις
Μειζονος Ελληνισμου
Κατηγορία:Ιστορικά μουσεία στην Ελλάδα
Κατηγορία:Μουσεία στην Αθήνα
Περιθλαστικό σφάλμα

Δεδομένου ότι το φως διαθέτει κυματικές ιδιότητες το φαινόμενο της περίθλασης συνυπάρχει με τα γεωμετρικά σφάλματα (σφαιρικό, κόμη, αστιγματισμός, καμπύλωση πεδίου), συμβάλλοντας στην θόλωση του ειδώλου. Ένας τρόπος να εκτιμήσουμε τη συμβολή της περίθλασης είναι ο προσδιορισμός της ακτίνας του δίσκου του Airy. Ο δίσκος του Airy (Airy Disk) είναι το είδωλο μιας παράλληλης εισερχόμενης δέσμης όταν το διάφραγμα του φακού είναι κυκλικό. 

Μια φωτομετρική τομή του περιθλαστικού σχηματισμού του Airy μπορείτε να δείτε εδω, όπου παρατηρείται ότι η ένταση του φωτός του πρώτου φωτεινού δακτυλίου είναι μόλις το 1/60 περίπου της έντασης του κέντρου του δίσκου. Παρά το γεγονός ότι οι δακτύλιοι έχουν πολύ μικρή φωτεινότητα απο το κέντρο του δίσκου, εν τούτοις το συνολικό ποσοστό φωτεινής ενέργειας που περιέχουν είναι σημαντικό και ανέρχεται στο 16,1% ενώ ο δίσκος του Airy περιλαμβάνει το 83,9%.

Η ακτίνα του δίσκου του Airy δίνεται από τη σχέση 

: r = 1.22\ \frac{\lambda ^. f}{D}

όπου **λ** το μήκος κύματος της εισερχόμενης δέσμης, **f**  η εστιακή απόσταση του φακού και **D** η διάμετρος του διαφράγματος. Ο συντελεστής 1,22 προκύπτει απο τον πρώτο μηδενισμό της συνάρτησης Bessel για την ένταση του σχηματισμού.

Φακοί των οποίοι τα γεωμετρικά τους σφάλματα είναι μικρότερου μεγέθους απο το περιθλαστικό τους σφάλμα ονομάζονται ***περιθλαστικά περιορισμένοι***. Αυτοί οι φακοί δεν επιδέχονται γεωμετρική βελτίωση και τα είδωλα που δίνουν διαθέτουν την ευκρίνεια που επιτρέπει το φαινόμενο της περίθλασης.

Κατηγορία:Σφάλματα φακών
Ρωμανιώτικη διάλεκτος

Τα **ρωμανιώτικα**, επίσης γνωστά ως **γεβανικά** (από την εβραϊκή λέξη יון *Yāvān* που σημαίνει «Ελλάδα» ή «Ιωνία»), ήταν η διάλεκτος της ελληνικής γλώσσας που μιλούσαν μέχρι τον 20ο αιώνα οι Ρωμανιώτες, δηλαδή οι Εβραίοι που είχαν εγκατασταθεί και ζούσαν ακατάπαυστα στον Ελλαδικό χώρο από την αρχαιότητα. Τα ρωμανιώτικα προέρχονταν από την ελληνιστική κοινή με εβραϊκές επιδράσεις. Δεν διέφεραν τόσο από τα ελληνικά των χριστιανών ώστε η αμοιβαία κατανόηση να είναι αδύνατη, αλλά με την στοιχειώδη διαφορά πως Ρωμανιώτες χρησιμοποιούσαν την εβραϊκή αλφάβητο για τον γραπτό λόγο.

Δεν υπάρχουν πλέον ομιλητές των ρωμανιώτικων για τους ακόλουθους λόγους:
* Η πολιτισμική αφομοίωση μεγάλου μέρους των Ρωμανιωτών από τους πολυπληθέστερους και ισπανόφωνους Σεφαρδίτες, ιδιαίτερα στα μεγάλα αστικά κέντρα.
* Οι παράλληλες προσπάθειες αφομοίωσής τους από τις ελληνικές, τουρκικές και βουλγαρικές αρχές.
* Η έλλειψη ενδιαφέροντος από οποιαδήποτε αρχή για την διατήρηση των ρωμανιώτικων, η οποία είχε ως αποτέλεσμα οι νέες γενιές σταδιακά να μεγαλώνουν με άλλες γλώσσες
* Η μετανάστευση πολλών Ρωμανιωτών στη Δυτική Ευρώπη, Αμερική και τη Παλαιστίνη
* Η ιδεολογία του Σιωνισμού, η οποία καλούσε την αναβίωση των εβραϊκών ως την μοναδική και κοινή γλώσσα όλων των Εβραίων.
* Ο θάνατος πολλών Ρωμανιωτών κατά τη διάρκεια του Ολοκαυτώματος.

## Σχετικά άρθρα
*Ιστορία των Εβραίων στην Ελλάδα

## Εξωτερικοί δεσμοί
* Jewish Language Research Website: Judeo-Greek 
* Ethnologue report

 

Κατηγορία:Γλώσσες της Ελλάδας
Κατηγορία:Ελληνικές γλώσσες
Κατηγορία:Εβραϊκή γλώσσα
Παπούρα Ρογδιάς

thumb|300 px|right|Κορυφή Παπούρα Ρογδιάς
Η **Παπούρα Ρογδιάς** είναι κορυφή του νομού Ηρακλείου.

## Γεωγραφία
Βρίσκεται βορειοδυτικά της πόλης του Ηρακλείου. Στην κορυφή υπάρχει κέντρο ραδιοτηλεοπτικής εκπομπής και είναι το κύριο σημείο εκπομπής της πόλης, που καλύπτει ως θέση την πόλη και το βόρειο τμήμα του νομού μέχρι και τα Μάλια. Κάποιοι σταθμοί που εκπέμπουν από τη Παπούρα με μεγάλη ισχύ πιάνουν στη Σαντορίνη και σε άλλα νησιά του Αιγαίου. Έχει υψόμετρο 631 μέτρων.

## Κέντρο εκπομπής Παπούρας
Ο πρώτος ραδιοφωνικός σταθμός που αξιοποίησε την θέση το 1988, ήταν ο ραδιοφωνικός σταθμός Ραδιοκύματα Κρήτης το 1988. Την ίδια χρονιά, η ΕΡΤ τοποθέτησε στο κέντρο σταθμό επίγειας αναμετάδοσης των δορυφορικών προγραμμάτων της δημόσιας εταιρίας και αργότερα των τριών τηλεοπτικών καναλιών πανελλαδικής εμβέλειας. Από το 1989 άρχισε η σταδιακή εκμετάλλευση του κέντρου και από άλλους ραδιοφωνικούς και τηλεοπτικούς σταθμούς της περιοχής, με αποτέλεσμα να στεγάζονται εκεί το 2007 συνολικά 22 τηλεοπτικοί και πάνω από 30 ραδιοφωνικοί σταθμοί.

Το 2002, ο τότε υποψήφιος νομάρχης Ηρακλείου Δημήτρης Σαρρής, είχε προτείνει την μετεγκατάσταση του κέντρου εκπομπής Παπούρας στην γειτονική κορυφή *Κεφάλα*, ως απάντηση στις αυξανόμενες διαμαρτυρίες των κατοίκων του οικισμού Ρογδιά για την αυξανόμενη ηλεκτρομαγνητική μόλυνση που το κέντρο προκαλεί. Παρά την εκλογή του Δημήτρη Σαρρή στην νομαρχία Ηρακλείου στις αυτοδιοικητικές εκλογές του 2002, δεν έγινε καμία ενέργεια κατάργησης του κέντρου, παρά μόνο την μέτρηση της ηλεκτρομαγνητικής ρύπανσης από την Εθνική Επιτροπή Τηλεπικοινωνιών και Ταχυδρομείων (ΕΕΤΤ) και την επιβολή προστίμων σε πέντε ραδιοφωνικούς σταθμούς που αξιοποιούσαν το κέντρο.
## Παραπομπές


Κατηγορία:Κέντρα ραδιοτηλεοπτικής εκπομπής
Κατηγορία:Κορυφές της Ελλάδας
Πλήκτρο

thumb|right|Πλήκτρα μιας αριθμομηχανής χειρός.
Ένα **πλήκτρο** είναι ένας αποτελεσματικός και εύκολος τρόπος αλληλεπίδρασης με συσκευές. Χαρακτηριστικά είναι ένα «κουμπί» σε ένα πληκτρολόγιο, σε μία γραφομηχανή ή και σε ένα πληκτροφόρο μουσικό όργανο, όπως είναι π.χ. το πιάνο, το ακορντεόν κλπ. Τα πλήκτρα χρησιμοποιούνται για να εισάγουν δεδομένα, να δίνουν εντολές, και να ενεργοποιούν λειτουργίες.

Στους υπολογιστές, το αποτέλεσμα του πατήματος ενός πλήκτρου μπορεί να είναι η εμφάνιση ενός χαρακτήρα, η καταχώρηση μιας εντολής ή κάποια άλλη ενέργεια, ανάλογα με το πλήκτρο, όπως είναι π.χ. το πλήκτρο Caps Lock στο πληκτρολόγιο υπολογιστή, που φροντίζει έτσι ώστε οι επόμενοι χαρακτήρες που θα πατηθούν θα εμφανιστούν κεφαλαίοι και όχι πεζοί.

Στα μουσικά όργανα, κάθε πλήκτρο προκαλεί, όταν πατηθεί, την παραγωγή ήχου συγκεκριμένου τόνου από το όργανο.

Συχνά, διάφοροι τύποι του ηλεκτρονικού οργάνου αναφέρονται και ως «πλήκτρα» ή στα αγγλικά *keyboard* (= κυριολεκτικά, πληκτρολόγιο).

## Εξωτερικοί σύνδεσμοι

Κατηγορία:Αλληλεπίδραση Ανθρώπου-Υπολογιστή
Κατηγορία:Αλληλεπίδραση ανθρώπου-μηχανής
Ωρικός κύκλος

**Ωρικός κύκλος** ή *ωριαίος κύκλος* ή *ουράνιος μεσημβρινός* ονομάζεται κάθε μέγιστος κύκλος της ουράνιας σφαίρας που έχει ως διάμετρο τον άξονα του κόσμου και που προσδιορίζεται για κάθε τόπο από το μεσημβρινό επίπεδο του συγκεκριμένου τόπου.

* Οι ωρικοί κύκλοι ή ουράνιοι μεσημβρινοί είναι άπειροι και είναι αντίστοιχοι των μεσημβρινών της Γης.
* Από κάθε ουράνιο σώμα διέρχεται ένας ωρικός κύκλος, ενώ από το Ζενίθ ενός τόπου ένας "ουράνιος μεσημβρινός", εκείνος του τόπου*.

Αν ένα τυχαίο σημείο Σ στην ουράνια σφαίρα δηλώνει το ίχνος (θέση) ενός αστέρα τότε το ημικύκλιο (ορατό) του ωρικού κύκλου που περιέχει το σημείο Σ (τον αστέρα) και έναν από τους ουρανιους πόλους (βόρειο ή νότιο, ανάλογα από το σημείο παρατήρησης) ονομάζεται **ωρικός** ή *ωριαίος* του αστέρα ή **ωριαίο σημείο** του αστέρα. Και αυτός προσδιορίζεται με την διόπτρα.

Ο Ωρικός κύκλος ονομάζεται επίσης και κύκλος απόκλισης ή αποκλιτικός, από το γεγονός ότι επ΄ αυτού μετράται η απόκλιση ενός αστέρα, δια του τόξου αυτού που περιλαμβάνεται από τη θέση του αστέρα μέχρι τον ισημερινό.

Σημειώνεται επίσης ότι στα περισσότερα ισημερινά τηλεσκόπια ο κύκλος αυτός αντί αποκλίσεων παρέχει πολικές αποστάσεις προς αποφυγή σύγχυσης κατά τις σκοπεύσεις μεταξύ θετικών και αρνητικών αποκλίσεων. 

(*)Για τα επίγεια σημεία (τόπους) χρησιμοποιείται ο όρος *ουράνιος μεσημβρινός* που ανάγεται πάντα σε κάποιον τόπο, ενώ για τα ουράνια σώματα χρησιμοποιείται ο όρος *ωρικός κύκλος*. Η διάκριση αυτή γίνεται διότι θεωρητικά εκ της φαινομένης κίνησης της ουράνιας σφαίρας ο ουράνιος μεσημβρινός ενός τόπου "παραμένει" πάντα ακίνητος.

## Ιδιότητες ουράνιου μεσημβρινού
:1) Ο Ουράνιος μεσημβρινός τέμνει καθένα των παράλληλων κύκλων, που διαγράφουν οι αστέρες κατά διάμετρο, όπου πέρατά της είναι τα σημεία της άνω και κάτω μεσουράνησης του καθενός.
:2) Ο Ουράνιος μεσημβρινός διχοτομεί τόσο τα ημερήσια όσο και τα νυκτερινά τόξα των αστέρων. 

## Δείτε επίσης

* Ωρική γωνία
* Μεσημβρινή διάβαση
* Μεσημβρινή γραμμή
* Άξονας μεσημβρινού
* Ισημερινό τηλεσκόπιο

Κατηγορία:Κοσμογραφία
Κατηγορία:Ουράνιο σύστημα συντεταγμένων
Σκορβούτο

Το **σκορβούτο** είναι ασθένεια που προκαλείται από έλλειψη στον οργανισμό της βιταμίνης C.

Εκδηλώνεται με αιμορραγίες από το δέρμα και τους βλεννογόνους, ιδιαίτερα τα ούλα και αδυναμία επούλωσης τραυματισμών, τα εσωτερικά όργανα, τα κόκκαλα, τις αρθρώσεις. Συνοδεύεται και από γενικά συμπτώματα, όπως κακουχία, δεκατική πυρετική κίνηση, ανορεξία και αναιμία. Ήταν τα παλιότερα χρόνια συχνή πάθηση των ναυτικών, των εξερευνητών και των στρατιωτικών, που ήταν αναγκασμένοι να τρέφονται με συντηρημένα τρόφιμα, φτωχά σε βιταμίνη C (κονσερβοποιημένη ή ξηρά τροφή).

Για τη θεραπεία του σκορβούτου χρησιμοποιείται τροφή πλούσια σε βιταμίνη C (νωπά φρούτα, λαχανικά, γάλα νωπό) και βιταμίνη C από το στόμα ή σε ενέσεις.

Κατηγορία:Διατροφικές παθήσεις
Κύπελλο Ελλάδος καλαθοσφαίρισης γυναικών

Το **Κύπελλο Ελλάδας καλαθοσφαίρισης γυναικών** αποτελεί τη δεύτερη σημαντικότερη εγχώρια διοργάνωση καλαθοσφαίρισης, μετά το πρωτάθλημα της Α1 Εθνικής Κατηγορίας. Η διοργάνωση του ξεκίνησε την αγωνιστική περίοδο 1995–1996 και έκτοτε διεξάγεται με διάφορες μορφές ανελλιπώς. Διοργανώτρια αρχή του θεσμού του Κυπέλλου είναι η Ελληνική Ομοσπονδία Καλαθοσφαίρισης (Ε.Ο.Κ.). 

## Ιστορία
Από την έναρξη του θεσμού το 1996 μέχρι και το 1999 το ζευγάρι του τελικού προέκυπτε μετά από μια σειρά Knock out αγώνων. Το γεγονός, ωστόσο, ότι ο τελικός απείχε πολύ χρονικά από τη διεξαγωγή των υπόλοιπων αγώνων κρίθηκε ότι στερούσε από το άθλημα κάτι από τη λάμψη του. Για το λόγο αυτό, το 2000 στις Σέρρες έκανε πρεμιέρα ένα νέο μοντέλο αγώνων βάσει του οποίου οι τελικοί αποτελούσαν μίνι – διοργάνωση στην οποία συμμετείχαν τέσσερις ομάδες. Οι αγώνες μάλιστα διεξάγονται μέσα σε δύο ή τρεις το πολύ ημέρες.

Χαρακτηριστικά της διοργάνωσης είναι ότι στα 29 χρόνια που υφίσταται, έχουν φτάσει στον τελικό 24 διαφορετικές ομάδες, ενώ την κατάκτησή του έχουν πανηγυρίσει 11 διαφορετικοί σύλλογοι. Η μεγαλύτερη έκπληξη στο θεσμό, όσον αφορά τον Κυπελλούχο, έγινε στη διοργάνωση της αγωνιστικής περιόδου 2012–2013, όπου ο Πρωτέας Βούλας, όντας ομάδα της Α2 Εθνικής Κατηγορίας, επικράτησε στον τελικό που διεξήχθη στο Βόλο με 52–50 επί του Π.Α.Ο.Κ. και κατέκτησε τον τίτλο. Αυτή ήταν και παραμένει μέχρι σήμερα η μοναδική φορά στην ιστορία του θεσμού όπου Κυπελλούχος Ελλάδας αναδείχθηκε ομάδα της δεύτερης τη τάξει Εθνικής Κατηγορίας. 

Τρέχων κάτοχος του τίτλου είναι ο Αθηναϊκός ο οποίος με 4 κατακτήσεις ακολουθεί τον πολυνίκη του θεσμού Ολυμπιακό με 6 τρόπαια. Ακολουθούν οι Εσπερίδες Καλλιθέας με 4 και ο Σπόρτιγκ Αθηνών με 3, οι οποίοι έχουν βρεθεί στον τελικό της διοργάνωσης 6 φορές και μαζί με τον Ολυμπιακό έχουν τις περισσότερες παρουσίες.

Σε ατομικό επίπεδο, τις περισσότερες συμμετοχές σε τελικό έχουν η Ελένη Βασιλείου με 8 (οι 6 από τις οποίες ήταν με την φανέλα της Σπόρτιγκ Αθηνών, μία με τον Δ.Α.Σ. Άνω Λιοσίων και μία με τη Φ.Ε.Α. Νέας Φιλαδέλφειας–Νέας Χαλκηδόνας) και η Δήμητρα Καλέντζου με 8. Πολυνίκης αθλήτρια του θεσμού είναι η Δήμητρα Καλέντζου με 7 Κύπελλα στο ενεργητικό της, ενώ ακολουθεί η Όλγα Χατζηνικολάου με 6 Κύπελλα.

### Τελικοί Κυπέλλου Ελλάδας

### Τρόπαια ανά σύλλογο

### Πολυτιμότερες παίκτριες τελικών

## Οι τελικοί του Κυπέλλου Ελλάδας αναλυτικά

## Παραπομπές


## Εξωτερικοί σύνδεσμοι
* 

Κατηγορία:Κύπελλο Ελλάδος καλαθοσφαίρισης γυναικών
Αρχαία Αλικαρνασσός

thumb|right|270px|Το αρχαίο θέατρο της Αλικαρνασσού
Η **Αλικαρνασσός** (τουρκικά: *Halikarnas*) είναι αρχαία παράκτια πόλη της Καρίας, στη σημερινή νοτιοδυτική Τουρκία, σε χερσόνησο που βρίσκεται απέναντι από την Κω.

## Στην αρχαιότητα
Στην αρχαιότητα η Αλικαρνασσός ήταν δωρική αποικία στις ακτές της Καρίας και μέλος της Δωρικής Εξάπολης μαζί με την Κνίδο, Κω, Λίνδο, Κάμειρο και Ιαλυσό. Σύμφωνα με τον Ηρόδοτο που καταγόταν από την Αλικαρνασσό, οι άλλες πόλεις την έδιωξαν από την εξάπολη για να την τιμωρήσουν επειδή ο αθλητής της Αγασικλής έκλεψε τον τρίποδα που κέρδισε στους αγώνες αντί να τον αφιερώσει στο ναό του Τριόπιου Απόλλωνα στην Κνίδο. Υποτάχθηκε στους Πέρσες τον 6ο π.Χ. αιώνα μαζί με τις πόλεις της Ιωνίας. Κατά τη διάρκεια του α΄ μισού του 5ου αι. π.Χ. η πόλη κυβερνήθηκε από τοπική δυναστεία με πρώτο εκπρόσωπο τον Λύγδαμι. Σύμφωνα και πάλι με τον Ηρόδοτο, κατά τη διάρκεια των Περσικών πολέμων η βασίλισσα της Αλικαρνασσού Αρτεμισία Α΄ της Καρίας συμμετείχε στην εκστρατεία κατά της Ελλάδας μαζί με τον Ξέρξη, επικεφαλής πέντε πλοίων. Μετά το 386 π.Χ. η Αλικαρνασσός τέθηκε υπό Περσικό έλεγχο και την εξουσία ασκούσαν τοπικοί ηγεμόνες, οι Εκατομνίδες. Κατά τον 4ο π.Χ. αιώνα σατράπης της Καρίας έγινε ο Μαύσωλος, ο οποίος μετέφερε την πρωτεύουσα της Καρίας από τα Μύλασα στην Αλικαρνασσό. Μετά το θάνατό του η αδερφή του και σύζυγός του Αρτεμισία Β΄ της Καρίας έχτισε στη μνήμη του το Μαυσωλείο της Αλικαρνασσού, ένα από τα επτά θαύματα του αρχαίου κόσμου. Το Μαυσωλείο καταστράφηκε ολοσχερώς από τους ιππότες της Ρόδου το 1402.

## Ελληνιστική περίοδος
Ο Μέγας Αλέξανδρος κατέλαβε την Αλικαρνασσό μετά από πολιορκία το 334 π.Χ. Κατά την ελληνιστική περίοδο η πόλη βρέθηκε στη σφαίρα επιρροής των Πτολεμαίων και αργότερα της Ρόδου, αλλά φαίνεται ότι έχασε σταδιακά τη σημασία της στα ρωμαϊκά και βυζαντινά χρόνια.

## Μεσαίωνας & σύγχρονη εποχή
Η Αλικαρνασσός καταλήφθηκε από τους Σελτζούκους τον 11ο αιώνα. Το 1402 καταλήφθηκε και οχυρώθηκε από τους Ιωαννίτες ιππότες της Ρόδου. Όταν ο Σουλεϊμάν ο Μεγαλοπρεπής εξεστράτευσε επιτυχώς εναντίον της Ρόδου το 1522, ανάγκασε τους Ιωαννίτες να εγκαταλείψουν και το κάστρο της Αλικαρνασσού. Το τουρκικό όνομα της πόλης, «Μπόντρουμ», φέρεται να είναι παραφθορά της λέξης Πετρόνιουμ (για το κάστρο του Αγίου Πέτρου των Ιωαννιτών) και σημαίνει επίσης στα τουρκικά «υπόγειο». Η σημερινή πόλη έχει πληθυσμό 36.000 κατοίκων και είναι δημοφιλέστατο τουριστικό θέρετρο. Από το 1962 το αναστηλωμένο κάστρο λειτουργεί σαν μουσείο υποθαλάσσιας αρχαιολογίας. Ένα από τα σημαντικότερα αξιοθέατα της πόλης είναι το θέατρο, που έχει αναστηλωθεί και ανάγεται στον 4ο αι. π.Χ. Ήταν χωρητικότητας 12.000-13.000 θεατών.

## Παραπομπές


## Εξωτερικοί σύνδεσμοι

Κατηγορία:Αρχαίες πόλεις της Καρίας
*
Κατηγορία:Δωρική Εξάπολις
Κατηγορία:Μέλη της Συμμαχίας της Δήλου
Trillian (λογισμικό)

Πρόκειται για έναν Instant Messenger. Διατίθεται δωρεάν μέσω του επίσημου site του trillian, ενώ υπάρχει και η pro έκδοση (professional) που πωλείται. Στην ελεύθερη έκδοσή του, το trillian δεν περιέχει διαφημίσεις (όπως συνηθίζεται από άλλους messengers), ούτε και spyware.

Το trillian υποστηρίζει λογαριασμούς από AIM, ICQ, MSN, Yahoo Messenger και IRC, ενώ μπορείς να έχεις παραπάνω από μία ταυτότητες στον ίδιο υπολογιστή.

Αυτή τη στιγμή το trillian έχει φτάσει μέχρι την έκδοση 3.1. Μπορεί να δουλέψει σε υπολογιστή με Microsoft Windows 98 ή μεταγενέστερα, με 64MB μνήμη RAM και 30MB ελεύθερο χώρο στον σκληρό δίσκο.

## Εξωτερικοί Δεσμοί
* Το επίσημο site του Trillian

Κατηγορία:Λογισμικό Android
Κατηγορία:Instant messengers
Ινδικό σύστημα αρίθμησης

Το παραδοσιακό **ινδικό σύστημα αρίθμησης** χρησιμοποιείται σήμερα στην Ινδία, το Πακιστάν, το Μπανγκλαντές, την Μιανμάρ (Μπούρμα) και βασίζεται σε ομαδοποίηση εκατοντάδων αντί για χιλιάδων στο σύστημα αρίθμησης που χρησιμοποιείται στο δυτικό κόσμο και δέκα χιλιάδων που χρησιμοποιείται στην Κίνα και την Ιαπωνία. Σήμερα, στην Ινδία χρησιμοποιούνται συχνά οι όροι *κρόρε (krore)* και *λακχ (lakh)*. 




Κατηγορία:Συστήματα αρίθμησης
Mare Nostrum

thumb|right|250px|Mare Nostrum εν έτει 117
Η λατινική έκφραση **Mare Nostrum** (*Μάρε Νόστρουμ*), που σημαίνει «η θάλασσά μας», ήταν έκφραση που χρησιμοποιούσαν οι Ρωμαίοι της αυτοκρατορικής περιόδου για να χαρακτηρίσουν τη Μεσόγειο, καθώς αυτή περικλειόταν από εδάφη της Αυτοκρατορίας τους.

Αργότερα χρησιμοποιήθηκε από τον δικτάτορα της Ιταλίας Μπενίτο Μουσσολίνι, ο οποίος αναφερόταν με αυτό τον τρόπο στην ισχύ του ιταλικού στόλου κατά τον Β΄ Παγκόσμιο Πόλεμο.

Κατηγορία:Ιστορικές φράσεις
Κατηγορία:Λατινικές φράσεις
Κατηγορία:Ιστορία της Μεσογείου
Συνθηκολόγηση

Η **Συνθηκολόγηση** κατά το Διεθνές Δίκαιο αφορά ειδική συνθήκη με χαρακτήρα στρατιωτικής σύμβασης (συμβιβασμού) δια της οποίας και τερματίζεται υπό όρους ή και άνευ όρων η προσβαλλόμενη άμυνα του ετέρου των αντιπάλων δυνάμεων (Κρατών).

Έκφραση της συνθηκολόγησης είναι δυνατόν να είναι η παράδοση πόλεως, φρουρίου, οχυρού, ή στρατιωτικών μονάδων στον αντίπαλον προκειμένου να αποφευχθεί περαιτέρω αιματοχυσία, έκδηλα διαπιστωμένη ως μάταιη για περαιτέρω αντίσταση. Αμέσως με την εκδήλωση πρόθεσης προς συνθηκολόγηση ενός των αντιπάλων γίνεται «κατάπαυση του πυρός», οπότε και άρχίζουν οι σχετικές διαπραγματεύσεις. Στο πεδίο της μάχης οι μόνοι που δικαιούνται να προβούν σε συνθηκολόγηση είναι οι Αρχηγοί των εμπλεκομένων στρατιωτικών δυνάμεων και αφότου έχουν εξαντλήσει όλα τα μέσα άμυνας για συνέχιση του αγώνα. Διαφορετικά, σε αντίθετη περίπωση, καθίστανται ένοχοι για «εσχάτη προδοσία», πράξη που επισύρει την ποινή του θανάτου.

Οι συνθηκολογήσεις διαφέρουν των άλλων τύπων Συνθηκών όχι μόνο ως προς τον τύπο αλλά κυρίως στο γεγονός ότι επιβάλλονται όροι συνήθως επαχθείς που δεσμεύουν το ένα μέρος των συμβαλλομένων, δεν υφίσταται δηλαδή ο όρος αμοιβαιότητα. Για την ισχύ τους είναι αρκετή η υπογραφή του στρατιωτικού Αρχηγού, χωρίς να απαιτείται επικύρωση αρμόδιου διεθνή παραστάτη κατά τον καταστατικό χάρτη της ενδιαφερόμενης Πολιτείας.

Οι συνθηκολογήσεις περιλαμβάνουν μόνο στρατιωτικούς όρους και ουδέποτε πολιτικούς. Για δε τους τελευταίους αυτούς δεν δεσμεύεται η ενδιαφερόμενη Πολιτεία. Οι όροι που περιλαμβάνονται σε αυτού του είδους των συνθηκών αναφέρονται κυρίως στη τύχη των παραδιδομένων στρατευμάτων (αξιωματικών και οπλιτών), των Σημαιών, των όπλων και στρατιωτικών μέσων και των πάσης φύσεως πυρομαχικών.

*Η Συνθηκολόγηση, κατά τον διεθνές δίκαιο υποχρεώνει στη τήρηση των διαλαμβανομένων σ΄ αυτή όρων μεταξύ νικητού και ηττημένου.
*Στην αρχαία Ελλάδα η συνθηκολόγηση θεωρούταν για τον ηττημένο πράξη ατιμωτική, για δε τους ίδιους τους Σπαρτιάτες **αδιανόητη** (π.χ.μάχη των Θερμοπυλών).

Κατηγορία:Διεθνές Δίκαιο
*
Ευρωμπάσκετ 1997

Η διοργάνωση του ευρωπαϊκού πρωταθλήματος καλαθοσφαίρισης του 1997 (γνωστό και ως **Ευρωμπάσκετ 1997**) ήταν η 30η,
η οποία οργανώθηκε από τη FIBA Europe. Το τουρνουά διοργάνωσε η Ισπανία και έλαβε χώρα 
στις πόλεις Χιρόνα (ή Ζιρόνα), Μπαδαλόνα και Βαρκελώνη. Νικήτρια ήταν η εθνική ομάδα της Γιουγκοσλαβίας, που διατήρησε τον τίτλο της πρωταθλήτριας που είχε κατακτήσει πριν δύο χρόνια. Γενικά, σ' αυτό το τουρνουά, η Ρωσία επανήλθε στα μετάλλια, η Λιθουανία δεν κατάφερε να επαναλάβει την επιτυχία της προηγούμενης διοργάνωσης, η Ελλάδα κατέλαβε την τέταρτη θέση για άλλη μια φορά (με τον Παναγιώτη Γιαννάκη για πρώτη φορά στο τιμόνι της εθνικής), ενώ αυτή τη φορά απογοήτευσαν πάλι οι Γερμανοί αλλά και οι Κροάτες.

## Τελική Κατάταξη

## Αποτελέσματα
Στον πρώτο προκριματικό γύρο, οι ομάδες χωρίστηκαν σε 4 ομίλους των τεσσάρων ομάδων. Οι πρώτες τρεις ομάδες του Α' ομίλου συνέχισαν στον δεύτερο προκριματικό γύρο παίζοντας με τις πρώτες τρεις ομάδες του Β' ομίλου και ομοίως οι ομάδες των Γ' και Δ' ομίλων. Μετά την τελική κατάταξη των δύο καινούριων ομίλων, οι πρώτες τέσσερις του κάθε γκρουπ συνέχισαν στη νοκ-άουτ φάση, ξεκινώντας από τα προημιτελικά.

### Πρώτη Προκριματική Φάση
#### Γκρουπ A

#### Γκρουπ B

#### Γκρουπ Γ

#### Γκρουπ Δ

#### Θέσεις 13 ως 16

Για την 15η θέση, η Βοσνία νίκησε τη Λετονία με 96-94.

### Δεύτερη Προκριματική Φάση
#### Γκρουπ Ε

#### Γκρουπ Στ

### Τελική Φάση

#### Θέσεις 5 ως 8

#### Θέσεις 9 ως 12

## Βραβεία

* **Καλύτερη Πεντάδα**:
** 20px| Οντέτ Κάτας
** 20px| Πρέντραγκ Ντανίλοβιτς
** 20px| Αρτούρας Καρνισόβας
** 20px| Γκρέγκορ Φούτσκα
** 20px|  Μιχαήλ Μιχαήλοφ

* **Καλύτερος σκόρερ**: 20px| Οντέτ Κάτας (Μέσο Όρο: 22 πόντους/αγώνα, σύνολο 176)
* **Περισσότερες Ασίστ**: 20px| Νταμίρ Μουλαομέροβιτς (ΜΟ: 6,4/αγώνα)
* **Περισσότερα Ριμπάουντ**: 20px| Ράντοσλαβ Νεστέροβιτς (ΜΟ: 8,6/αγώνα)

## Συνθέσεις ομάδων
* **Γιουγκοσλαβία**: Μίροσλαβ Μπέριτς, Μίροσλαβ Ραντόσεβιτς, Ντέγιαν Μποντιρόγκα, Πρέντραγκ Ντανίλοβιτς,  Σάσα Ομπράντοβιτς, Νίκολα Λόντσαρ, Αλεξάντερ Τζόρτζεβιτς, Ζέλικο Ρέμπρατσα, Νίκολα Μπουλάτοβιτς, Ζόραν Σάβιτς, Ντέγιαν Τομάσεβιτς, Μίλενκο Τόπιτς.
* **Ιταλία**: Φλάβιο Καρέρα, Κλάουντιο Κολντεμπέλα, Νταβίντε Μπονόρα, Γκρέγκορ Φούτσκα, Ρικάρντο Πίτις, Ντένις Μαρκονάτο, Τζάκομο Γκαλάντα, Κάρλτον Μάγιερς, Πάολο Μορέτι, Αλεσάντρο Άμπιο, Αλεσάντρο Φροζίνι, Νταν Γκέι.
* **Ρωσία**: Σεργκέι Κουρασόφ, Εβγκένι Πασούτιν, Βασίλι Κάρασεφ, Ίγκορ Κουντέλιν, Γεβγένι Κισούριν, Ντμίτρι Σακούλιν, Σεργκέι Μπαμπκόφ, Μιχαήλ Μιχαήλοφ, Ζαχάρ Πασούτιν, Αντρέι Φετίσοφ, Σεργκέι Πανόφ, Βιτάλι Νόσοφ.
* **Ελλάδα**:  Χρήστος Μυριούνης, Γιώργος Καλαϊτζής, Κώστας Παταβούκας, Νίκος Μπουντούρης, Δημήτρης Παπανικολάου, Γιώργος Σιγάλας, Άγγελος Κορωνιός, Φραγκίσκος Αλβέρτης, Νίκος Οικονόμου, Γιάννης Γιαννούλης, Ευθύμης Ρεντζιάς, Φάνης Χριστοδούλου.

## Εξωτερικοί σύνδεσμοι
* FIBA Europe Eurobasket 1997



1997
Ευρωπαικο Πρωταθλημα Καλαθοσφαιρισης Ανδρων 1997
Ευρωπαικο Πρωταθλημα Καλαθοσφαιρισης Ανδρων 1997
Λιμνοθάλασσα

**Λιμνοθάλασσα** ονομάζεται μια μεγάλη έκταση από λιμνάζοντα νερά, που βρίσκεται κοντά στη θάλασσα και επικοινωνεί με αυτή.

Η δημιουργία των λιμνοθαλασσών γίνεται είτε από την ίδια τη φύση ή πολλές φορές και τεχνητά. Η φυσική διαμόρφωση των λιμνοθαλασσών μπορεί να προέρθει από θίνες ή προσχώσεις που αποκόβουν ένα κομμάτι της θάλασσας ή να υπάρχει ανάμεσα σε νησάκια σαν ένα σχετικά άβαθο χαντάκι ή ακόμη από τα υλικά που κατεβάζουν τα ποτάμια στις εκβολές του και τις δημιουργούμενες επιχώσεις, όπως δηλ. δημιουργήθηκαν κι οι περισσότερες λιμνοθάλασσες στην πατρίδα μας. Στα τροπικά κλίματα, ο συνηθέστερος σχηματισμός τους είναι αυτός των κοραλλιογενών υφάλων, που χωρίζουν ένα κομμάτι θάλασσας από την υπόλοιπη, σε μια διαδικασία που κρατάει εκατοντάδες χρόνια.

Τα νερά των λιμνοθαλασσών είναι υφάλμυρα, από την ανάμειξη θαλάσσιου και γλυκού νερού κι έχουν θερμοκρασία διαφορετική από αυτήν της θάλασσας. Επίσης η ποικιλότητα της πανίδα τους είναι σημαντικά μικρότερη από τη θαλάσσια και για όλους αυτούς τους λόγους γίνονται ένας θαυμαστός τόπος για τη διατροφή ορισμένων ειδών ψαριών. Τέτοια ψάρια είναι το σκουμπρί, το μελανούρι, η συναγρίδα, η γόπα, το μπαρμπούνι, η κουτσομούρα κι άλλα που ζουν σχεδόν μόνιμα σε λιμνοθάλασσες, όπως η τσιπούρα, ο κέφαλος, οι σπάροι, τα χέλια, τα λαβράκια.

## Δείτε επίσης
*Λιμνοθάλασσες της Ελλάδας

## Εξωτερικοί σύνδεσμοι
* 
*
Γεωπονία

**Γεωπονία** (αγγλ.: *agronomy*, γαλλ.: *agronomie*) είναι η επιστήμη που ασχολείται με τα προβλήματα που προκύπτουν κατά την καλλιέργεια της γης και της παραγωγής αγροτικών προϊόντων, την διάγνωση και αντιμετώπιση ασθενειών και εχθρών των φυτών (με χημικό ή άλλο τρόπο), την ισορροπία των οικοσυστημάτων όπου επιδρά ο άνθρωπος, την κατάταξη των καλλιεργήσιμων εδαφών σε τύπους και την χημική ανάλυσή τους και διόρθωσή τους (με χημικό ή άλλο τρόπο). Είναι μία επιστήμη που απαιτεί την ύπαρξη γνώσεων από πολλές άλλες επιστήμες όπως η Βιολογία, η Χημεία, η Μετεωρολογία, η Βοτανική, η εντομολογία κ.α. 

Ως επιστήμη περιλαμβάνει όλες εκείνες τις πρακτικές και τις θεωρητικές γνώσεις που είναι απαραίτητες, για να γίνει δυνατή μια συστηματική καλλιέργεια, αλλά και για να αποδώσει και εμπορικά. Η γεωπονία, σαν αυτόνομος κλάδος, αναπτύχθηκε μετά το 19ο αιώνα. Παλιότερα αποτελούσε τμήμα των φυσικών επιστημών και της βιολογίας. Όταν όμως άρχισαν να αναπτύσσονται οι δύο αυτές επιστήμες σε βάθος και να πλουτίζουν τις γνώσεις τους, δημιουργήθηκε η ανάγκη να αποτελέσει ειδικό κλάδο, με δική της πια μεθοδολογία και δική της θεωρητική υπόσταση. 

Σύμφωνα με τον ορισμό που δόθηκε παραπάνω, η γεωπονία είναι άμεσα συνδεδεμένη με τη γεωργία. Δύσκολα, άλλωστε, είναι δυνατό να γίνει σαφής ένας διαχωρισμός ανάμεσα στις δύο αυτές έννοιες, γι' αυτό το λόγο οι δύο αυτές έννοιες συγχέονται ή υποκαθιστά η μια την άλλη. Η σύγχυση μεταξύ της γεωπονίας σαν λέξης και σαν έννοιας και της γεωργίας σαν έννοιας δεν παρατηρείται μόνο στην ελληνική γλώσσα, αλλά και στις ξένες. Σαν αρχή της γεωπονίας  πρέπει να θεωρηθεί η συστηματική εκμετάλλευση της γης, με βάση πια τις επιστημονικές ανακαλύψεις και την επιστημονική πρόοδο και όχι την πείρα και την παράδοση. 

## Εξωτερικοί σύνδεσμοι
* 
* 

Κατηγορία:Διαχείριση Περιβάλλοντος και Φυσικών Πόρων
Λιμνοθάλασσα Αιτωλικού

Η **[[λιμνοθάλασσα]] του [[Αιτωλικό|Αιτωλικού]]** βρίσκεται γύρω από το ομώνυμο νησάκι και την πόλη, αποτελώντας προέκταση της λιμνοθάλασσας Μεσολογγίου. Σχηματίστηκε από σεισμική έκρηξη και γι' αυτό έχει μεγάλο βάθος, που φτάνει τα 28 μέτρα, αλλά και γλυκά νερά. Για το λόγο αυτό βγάζει ψάρια μεγαλύτερα από αυτά της γειτονικής λιμνοθάλασσας του Μεσολογγίου. Είναι μεγάλος και σημαντικός υγροβιότοπος.

## Βιβλιογραφία
* ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009. ISBN 978-960-89724-1-4.

## Εξωτερικοί σύνδεσμοι
* Ωκεανογραφικές έρευνες στη Λιμνοθάλασσα του Αιτωλικού Γαλάνη Αμαλία - Πανεπιστήμιο Πατρών
* Η λιμνοθάλασσα Αιτωλικού στο youtube

## Παραπομπές


Κατηγορία:Λιμνοθάλασσες της Αιτωλοακαρνανίας
Κατηγορία:Περιφερειακή ενότητα Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Κατηγορία:Αιτωλικό
Ανάλατος

Ο όρος **Ανάλατος** μπορεί να αναφέρεται:

* Σε αυτόν που δεν έχει αλάτι, κατά προέκταση τον άνοστο

* Στη σημερινή περιοχή του Νέου Κόσμου
Λιμνοθάλασσα Μεσολογγίου

Η **Λιμνοθάλασσα του Μεσολογγίου** είναι λιμνοθάλασσα, μία από τις μεγαλύτερες της Ελλάδας, η οποία αποτελεί ξέβαθο της θάλασσας από τις προσχώσεις του Αχελώου και του Ευήνου.

## Γεωγραφία
Πρόκειται για παραθαλάσσια λίμνη, προ του Μεσολογγίου, με θαλάσσιο νερό που εκτείνεται από την Άκρα Μπαμπακούλα, παρά τις εκβολές του Ευήνου, μέχρι τους πρόποδες του όρους Κατσιλάρη και τις εκβολές του Αχελώου προς το Ιόνιο Πέλαγος, και σε βάθος μέχρι του ιχθυοτροφείου Παλιοπόταμος. Χωρίζεται από την ανοικτή θάλασσα του Πατραϊκού Κόλπου από ένα παράκτιο διάζωμα, ύψους μέχρι 80 εκατοστά από τη μέση στάθμη της θάλασσας, που δημιούργησαν οι προσχώσεις των ποταμών Ευήνου και Αχελώου. Έχει μέγιστο μήκος περίπου 27.300 μέτρα και μέγιστο πλάτος 14.800 μέτρα.

Το μεγαλύτερο βάθος της λιμνοθάλασσας αυτής φτάνει τα 5-6 μ., αλλά το μεγαλύτερο μέρος της έχει βάθος που δεν ξεπερνάει το μισό μέτρο. Κοντά στις ακτές το βάθος φτάνει το 0,1 του μέτρου και γι' αυτό είναι πρόσφορος τόπος για αλυκές. Περίφημο είναι το αβγοτάραχό της που βγαίνει από τον θηλυκό κέφαλο που λέγεται μπάφα.

## Περιγραφή
μικρογραφία|αριστερά|Ηλιοβασίλεμα στη λιμνοθάλασσα
Ο Στράβωνας την ονόμαζε *Κυνία λίμνη*.

Το 1930 ξεκίνησαν τα πρώτα έργα εκβάθυνσης με βυθοκόρους όπου ανοίχθηκε δίαυλος από την ανοικτή θάλασσα μεταξύ Τουρλίδας και Βασιλάδι μήκους 6 χιλιομέτρων, πλάτους 50 μέτρων και μέσου βάθους περίπου 6.15 μέτρα (από κατώτατη ρηχία). Ο δίαυλος αυτός καταλήγει στη κυρίως λεκάνη που σχηματίζει το κυρίως εμπορικό λιμάνι και την πριν από μερικά χρόνια κατασκευασθείσα Μαρίνα Μεσολογγίου που παρουσιάζει ρομβοειδές σχήμα με μήκος πλευράς 300 μέτρα και βάθος που κυμαίνεται από 5.80 μετρα εως και 9.35 μέτρα. Εντός της λιμνοθάλασσας υφίστανται οκτώ ιστορικές νησίδες οι περισσότερες των οποίων αναφέρονται στην ιστορία της πολιορκίας του Μεσολογγίου κατά την Ελληνική Επανάσταση του 1821 όπου αναδείχθηκαν τόποι ηρωισμών. Αυτές είναι, (κατ΄ αλφαβητική σειρά): το Βασιλάδι, η Θολή, η Κλείσοβα, το Κόμμα, η Μαρμαρού (δεν υφισταται πλεον), η Πλώσταινα (δεν υφίσταται πλέον ως ιχθυοτροφείο), ο Προκοπάνιστος και ο Σχοινιάς, προ των οποίων λαμβάνουν αντίστοιχα ονομασίες τα παρακείμενα επιμέρους ιχθυοτροφεία.

Η λιμνοθάλασσα προστατεύεται από την γνωστή συνθήκη RAMSAR και αποτελεί περιβαλλοντικό πάρκο και οικοσύστημα.
μικρογραφία|Πελάδες στη λιμνοθάλασσα

## Βιβλιογραφία
* 
*  
* 

## Εξωτερικοί σύνδεσμοι
* 
* 
* Iστοσελίδα Φορέα Διαχείρισης Λιμνοθάλασσας Μεσολογγίου-Ακαρνανικών Ορέων . fdlmes.gr. Ανακτήθηκε: 19/03/2015.
* Φάρος Αγίου Σώστη. faroi.com. Ανακτήθηκε: 14/02/2011.

Κατηγορία:Λιμνοθάλασσες της Αιτωλοακαρνανίας
Κατηγορία:Περιφερειακή ενότητα Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Κατηγορία:Υγροβιότοποι
Βεζούβιος

thumb|right|250px|Ο Βεζούβιος όπως φαίνεται από την Πομπηία
thumb|right|250px|Εσωτερικό κρατήρα του Βεζούβιου
Ο **Βεζούβιος ** ( και ναπολ.: *Vesuvio*, ) είναι βουνό-ηφαίστειο στις δυτικές ακτές της Ιταλίας και σε απόσταση 12 χλμ. από τη Νάπολη. Μέχρι το 79 μ.Χ. το θεωρούσαν ένα απλό βουνό. Σύμφωνα με τον Στράβωνα, το βουνό *Ουεσούϊον* (έτσι αποκαλεί τον Βεζούβιο) ήταν σκεπασμένο με ωραίους αγρούς, εκτός από την κορυφή του, που ήταν επίπεδη, μαύρη και σκεπασμένη εδώ και εκεί, και συμπεραίνει ότι το βουνό είχε πάρει φωτιά και είχε καεί, αλλά η φωτιά έσβησε, επειδή έλειπε το καύσιμο υλικό.

Η έκρηξη του Βεζούβιου στις 24 Αυγούστου του 79 μ.Χ. κατέκλυσε τις αρχαίες ρωμαϊκές πόλεις Πομπηία, Ηράκλειο (σημερινό Ερκολάνο), Οπλοντίδα και Σταβίες, καθώς και αρκετούς άλλους οικισμούς. Την έκρηξη περιέγραψε ο Πλίνιος ο Νεότερος, που ήταν αυτόπτης μάρτυρας της καταστροφής.

Άλλες μεγάλες εκρήξεις καταγράφηκαν το 1794, το 1872 και το 1906, προκαλώντας μεγάλες καταστροφές και θανάτους πολλών ανθρώπων. Η τελευταία έκρηξη του Βεζούβιου καταγράφηκε το 1944.

Σήμερα, οι περιοχές γύρω από τον Βεζούβιο είναι ιδιαίτερα πυκνοκατοικημένες, παρά τον κίνδυνο που γνωρίζουν οι κάτοικοι ότι διατρέχουν, καθώς το ηφαιστειογενές έδαφος του βουνού είναι ιδιαίτερα εύφορο (προσχωσιγενές). Τη μορφή και τη διαμόρφωση που έχει σήμερα ο Βεζούβιος την πήρε μετά την έκρηξή του το 79 μ.Χ., αν και οι μεταγενέστερες εκρήξεις προξένησαν κάποιες μεταβολές στην όψη του. Έχει τρεις κορυφές, τη Σόμμα βόρεια, τον καθαυτό Βεζούβιο νότια και τον Οτταγιάνο ανάμεσα. Σήμερα, ο καθαυτό Βεζούβιος έχει περιφέρεια βάσης 45 χιλιόμετρα και η διάμετρος του κρατήρα του είναι 570 μέτρα περίπου. Το ύψος του μεταβάλλεται μετά από κάθε ισχυρή έκρηξη και είναι σήμερα 1.180 μέτρα. Οι πλαγιές του βουνού είναι κατάφυτες από κήπους και αγρούς μέχρι ένα ορισμένο ύψος. Ιδιαίτερα ευδοκιμούν τα αμπέλια από αρχαιοτάτων χρόνων. Τα κρασιά του Βεζούβιου τα εκτιμούσαν ιδιαίτερα από τη Ρωμαϊκή εποχή και είναι περιζήτητο το θαυμάσιο κρασί «*Λάκριμα Κρίστι*» (Δάκρυα του Χριστού). Ο Βεζούβιος αναφέρεται σε πολλές ταινίες, περιοδικά, κόμικς και βιβλία.

## Παραπομπές


## Εξωτερικοί σύνδεσμοι
* 

Κατηγορία:Βουνά της Ιταλίας
Κατηγορία:Ηφαίστεια της Ιταλίας
Μποέμ

[μικρογραφία|Εικονογράφηση από το μυθιστόρημα ''[Σκηνές της μποέμικης ζωής* του [[Ανρί Μυρζέ]], 1851]]
Η [[Γαλλική γλώσσα|γαλλική]] ομόηχη λέξη *'Μποέμ*' (Bohème) αρχικά σήμαινε καταγωγή από τη [[Βοημία]] δηλαδή Βοημός και συνεκδοχικά αυτός που κάνει ζωή [[Τσιγγάνοι|τσιγγάνου]], χωρίς τη φροντίδα και τη σκέψη της επαύριον. Η ονομασία αυτή χρησιμοποιήθηκε από τους Γάλλους προκειμένου να χαρακτηρίσουν έτσι τους [[Παρίσι|Παρισινούς]] [[Λογοτεχνία|λογοτέχνες]] και [[Τέχνη|καλλιτέχνες]], για τον ανέμελο τρόπο της σκέψης και της ζωής τους, που αντιστρατεύονταν τα πλαίσια του βίου των οικονομικών στενών ορίων των πολιτών με τις καθημερινές ανάγκες και υποχρεώσεις, αλλά και περισσότερο για την ατημέλητη εμφάνισή τους ιδιαίτερα των καφενόβιων του "[[Καρτιέ Λατέν]]".

Τα χαρακτηριστικά των μποέμ ήταν η αδιαφορία για τη ζωή και τις έγνοιες της, η ξενοιασιά, η διαρκής ευθυμία, η σπατάλη χρημάτων, τα όνειρα για νέα και μεγαλύτερα έσοδα, έτσι που να μπορούν να εξασφαλίσουν και για την επόμενη τον ίδιο τρόπο ζωής. Συμβαίνει συχνά όμως υπό την εξωτερική εμφάνιση ενός "μποέμ" να υποκρύπτονται πρόσωπα άσημα και ανίκανα να συμμορφώσουν ζωή ανάλογη των οικονομικών τους δυνάμεων φερόμενα περισσότερα από ανόητη επιδειξιομανία. Αναμφίβολα όμως, συμβαίνει να εμφανίζονται ως "μποέμ" και πρόσωπα πραγματικοί καλλιτέχνες ([[Ποιητής|ποιητές]], [[Ζωγραφική|ζωγράφοι]], [[Μουσική|μουσικοί]] κ.λπ.) αλλά και άλλα πρόσωπα που χαίρουν ιδιαίτερης κοινωνικής εκτίμησης σαφώς προνοητικοί και άριστοι διαχειριστές των οικονομικών τους. Τέτοιοι λεγόμενοι "μποέμ" ήταν ο ποιητής [[Πωλ Βερλαίν]], ο ζωγράφος [[Πωλ Γκωγκέν|Γκωγκέν]] κ.ά.

Τον τρόπο ζωής των "μποέμ" περιέγραψε αριστοτεχνικά και πολύ γλαφυρά ο [[Ανρί Μυρζέ]] στο [[Μυθιστόρημα|μυθιστόρημά]] του *Σκηνές της μποέμικης ζωής*. Στην ελληνική δημώδη γλώσσα πέρασε η λέξη ομόηχα χαρακτηρίζοντας γενικά την ανέμελη ζωή γεμάτη απολαύσεις και μάλιστα χωρίς κανένα ιδιαίτερο μειωτικό χαρακτήρα ή προέκταση. Στα δε ελληνικά λαϊκά τραγούδια απαντώνται ευρύτατα οι ονομασίες "μποέμης" και "μποέμισσα".

::::::::*Τώρα τ΄ αποφάσισα μποέμης για να γίνω*
::::::::*και για το κόσμο στο εξής δεκάρα πια δε δίνω*

::::::::*Σ΄ αυτό το ψεύτικο ντουνιά μποέμικα θα ζήσω*
::::::::*τη λεβεντιά, τα νειάτα μου να τα ευχαριστήσω*

::::::::*Στο κόσμο πια μποέμικα τώρα διασκεδάζω*
::::::::*και πόνο μέσα στη καρδία κανένα πια δε βάζω*
::::::::::(μερικοί στίχοι από το "Μποέμης" των [[Στέλιος Περπινιάδης|Στ. Περπινιάδη]] και [[Στράτος Παγιουμτζής|Στρ. Παγιουμτζή]], στίχοι του [[Δημήτρης Σέμσης|Δ. Σέμση]])
==Δείτε επίσης==
*[[Μποέμ (όπερα)]]
==Πηγές==
**Νεώτερον Εγκυκλοπαιδικόν Λεξικόν Ηλίου'' τ.14ος, σ.15-6

Κατηγορία:Πολιτισμός στη Γαλλία
Κατηγορία:Λαογραφία
Κατηγορία:Γαλλικές εκφράσεις
Κατηγορία:Αντεργκράουντ κουλτούρα
Ταχυμεταφορές

Οι **ταχυμεταφορές** (αγγλικά: *courier services*), καλύπτουν μια περιοχή δραστηριότητας μεταξύ απλού ταχυδρομείου και μεταφορικής εταιρείας. Παρέχουν εξειδικευμένες υπηρεσίες για να καλύψουν τις ανάγκες των χρηστών (αποστολέων και παραληπτών)και είναι ακριβότερες από τις υπηρεσίες του απλού ταχυδρομείου και των μεταφορικών εταιρειών, παρέχοντας για κάθε πελάτη ταχύτερη και εξειδικευμένη εξυπηρέτηση. Παρέχονται ειδικές υπηρεσίες εντός πόλης, σε μικρή ή μεγάλη γεωγραφική περιοχή μιας χώρας ή και σε ολόκληρο τον κόσμο.

Οι μεγαλύτερες εταιρείες στον κόσμο είναι οι **UPS** και **FedEx** στην Αμερική και η **DHL** στην Ευρώπη.

## Οι ταχυμεταφορές στην αρχαιότητα
Στην αρχαιότητα, τα μηνύματα μεταφέρονταν με δρομείς, με περιστέρια και γεράκια, ενώ ο θεός Ερμής ήταν μεταξύ άλλων και αγγελιαφόρος των θεών. Όταν ο άνθρωπος άρχισε να χρησιμοποιεί τα άλογα για διάφορες υπηρεσίες, αυτό έγινε και το μέσο μεταφοράς των ταχυδρόμων.

## Οι ταχυμεταφορές σήμερα
Σήμερα οι ταχυδρόμοι στις πόλεις χρησιμοποιούν το ποδήλατο και το μοτοποδήλατο καθώς και μικρά αυτοκίνητα (αγγλικά: *van*). Για τις μεγάλες αποστάσεις, χρησιμοποιούν φορτηγά αυτοκίνητα, πλοία και αεροπλάνα. Για την λειτουργία των υπηρεσιών *courier* χρησιμοποιούνται κέντρα διαλογής, ειδικές διαδρομές (άξονες), ειδικά συστήματα παρακολούθησης και εντοπισμού (ΕΣΠΕΤΑ) και Συνοδευτικού Δελτίου Ταχυμεταφοράς (ΣΥΔΕΤΑ).

## Οι ταχυμεταφορές στην Ελλάδα
Οι ταχυμεταφορές στην Ελλάδα, είναι ένας σχετικά πρόσφατος κλάδος στον χώρο των μεταφορών και ταχυδρομικών υπηρεσιών.
Υπάγεται στην εποπτική αρχή Εθνική Επιτροπή Τηλεπικοινωνιών και Ταχυδρομείων (ΕΕΤΤ) στην οποία υπάγονται τα Ταχυδρομεία και οι Τηλεπικοινωνίες. Ελέγχεται από το Υπουργείο Μεταφορών και Επικοινωνιών.

Οι μεγαλύτερες εταιρείες ταχυμεταφορών στην Ελλάδα είναι οι ACS COURIER, η elta-courier  η ΓΕΝΙΚΗ ΤΑΧΥΔΡΟΜΙΚΗ,  η SPEEDEX, η COURIER CENTER , η Svuum και η EASY MAIL. Η ΕΕΤΤ έχει αδειοδοτήσει περισσότερες από 350 εταιρείες ταχυμεταφορών σε όλη την Ελλάδα.

## Νομοθετικό πλαίσιο
Το νομοθετικό πλαίσιο καθορίζεται κυρίως από τον Νόμο 2668/98 (ΦΕΚ 282/18-12-98) Οργάνωση του τομέα με παροχή Ταχυδρομικές Υπηρεσίες.

## Χαρακτηριστικά
#Ταχεία μεταφορά
#Φακέλων και μικροδεμάτων
#Με πιστοποίηση παράδοσης (υπογραφή)
#Με δυνατότητα εντοπισμού της πορείας τους (tracking)

## Προϋποθέσεις
Άδεια από την ΕΕΤΤ και Ύπαρξη Συστήματος Διαχείρισης και Εντοπισμού Ταχυδρομικών Αντικειμένων (ΣΥΔΕΤΑ) και Συνοδευτικού Δελτίου Ταχυμεταφοράς (ΣΥΔΕΤΑ).

## Εξωτερικοί σύνδεσμοι
*ΕΕΤΤ (Εθνική Επιτροπή Τηλεπικοινωνιών και Ταχυδρομείων)

Κατηγορία:Ταχυδρομεία
Κατηγορία:Μεταφορές
Ναυαρίνο

Το όνομα **Ναυαρίνο** ή **Ναβαρίνο** (Ναυαρίνον ή Ναβαρίνον) μπορεί νʼ αναφέρεται στα εξής:

## Γεωγραφία
* Πύλος, η πόλη και το λιμάνι, γνωστή παλαιότερα και ως *Ναυαρίνο* ή *Νεόκαστρο*,
*Ναυαρίνο, Ουισκόνσιν, οικισμός και κοινότητα (ορισμένος τόπος απογραφής: Census-Designated Place - CDP), στην Πολιτεία Ουισκόνσιν των ΗΠΑ,
* Ακρωτήριο Ναυαρίνου, στην ανατολική Σιβηρία,
* Ναυαρίνο (νήσος), νήσος της Ν. Γής (Χιλή, Ν. Αμερική). Επίσης *Ναυαρίνο (λιμάνι)* επί της νήσου, αλλά και η προηγούμενη ονομασία της Κοινότητας *Κάβο ντε Όρνος* (Cabo de Hornos), της Χιλής.

## Ναυμαχία
* Ναυμαχία του Ναυαρίνου, 8 Οκτωβρίου 1827.

## Πλοία
* Ναυαρίνο (ρωσική κορβέτα), Ρωσικό Αυτοκρατορικό Πολεμικό Ναυτικό, σε υπηρεσία μεταξύ 1828-1854,
* Ναυαρίνο (ρωσικό θωρηκτό), Ρωσικό Αυτοκρατορικό Πολεμικό Ναυτικό, σε υπηρεσία μεταξύ 1896-1905,
* Ναυαρίνο Ι (αντιτορπιλικό), (H-23, 14, C-63), Ελληνικό Πολεμικό Ναυτικό, σε υπηρεσία μεταξύ 1944-1956,
* Ναυαρίνο ΙΙ (αντιτορπιλικό), (D-63), Ελληνικό Πολεμικό Ναυτικό, σε υπηρεσία μεταξύ 1962-1981,
* Ναβαρίνον ΙΙΙ (φρεγάτα), (F-461) Ελληνικό Πολεμικό Ναυτικό, σε υπηρεσία από το 1995 ως σήμερα.

## Φρούρια/Κάστρα
* Κάστρο του Ναυαρίνου:
**Παλαιόκαστρο Ναυαρίνου ή *Παλαιόκαστρο Πύλου* ή *Κάστρο της Γιάλοβας*,
**Νιόκαστρο Ναυαρίνου ή *Νιόκαστρο Πύλου*.

## Άλλες χρήσεις
* Ναυαρίνο (φαγητό), γαλλικό στιφάδο με αρνί και λαχανικά.

## Παραπομπές


## Δείτε επίσης
* Πολιορκία του Νεοκάστρου (1821),
* Σφαγή του Ναυαρίνου (1821),
* Πτώση του Νεοκάστρου (1825).
Μακέτα

[thumb|right|Μακέτα της [Ακρόπολης, που βρίσκεται μέσα στη Στοά του Αττάλου (φωτογραφία τον Αύγουστο του 2006).]]

Η **μακέτα** είναι μια μικρή τρισδιάστατη κατασκευή αναπαράστασης ή ένα προσχέδιο ενός καλλιτεχνήματος, γλυπτού, αρχιτεκτονικού, μεγάλου πίνακα κλπ.

Για τα διάφορα είδη μακετών χρησιμοποιούνται διάφορες ύλες όπως το χαρτόνι για τις σκηνογραφίες, χαρτομάζα ή ξύλο, γύψος ή άλλο πλαστικό ή και μέταλλο για αρχιτεκτονική ή γλυπτική, υδροχρώματα πάνω σε χαρτί για τη ζωγραφική κλπ. Συνήθως είναι βαμμένα με σμάλτο, λάκα ή ακρυλικά. Μακέτες μπορούν να κατασκευαστούν και στον ηλεκτρονικό υπολογιστή με την βοήθεια εξειδικευμένων προγραμμάτων, που είναι γνωστά ως CAD (*computer-aided design*).

Οι μακέτες είναι γενικά μικρότερες από τα μεγάλα πρωτότυπα όπως τοπία, κτίρια, τρένα, αυτοκίνητα, φορτηγά, στρατιωτικά οχήματα, αεροσκάφη, διαστημόπλοια και άνθρωποι, αλλά μπορεί να είναι μεγαλύτερα όταν πρόκειται για μικρού μεγέθους πρωτότυπα, όπως ανατομικές δομές ή υποατομικά σωματίδια.

Οι μακέτες χρησιμοποιούνται σε ευρεία κλίμακα, ως εργαλεία σχεδιασμού και δοκιμών μηχανικής, προώθησης και πωλήσεων, κινηματογραφικών ειδικών εφέ, στρατιωτικής στρατηγικής και χόμπι όπως μοντελοποίηση σιδηροδρομικών μεταφορών, wargaming και αγώνες, και ως παιχνίδια. Η κατασκευή μοντέλων επιδιώκεται επίσης ως χόμπι για χάρη της χειροτεχνίας.

## Συλλογή φωτογραφιών

Αρχείο:Scale Model Of The Tower Of London In The Tower Of London.jpg
Αρχείο:Albatros Scale Model.jpg
Αρχείο:O gauge at Kew.jpg
Αρχείο:Plastikové modely (13).jpg


## Δείτε επίσης
* Αρχιτεκτόνημα από χαρτί

## Αναφορές
* 
* 
* 
* 
* 
* 

## Περαιτέρω ανάγνωση
* 
* 
* Lune, Peter van. "FROG Penguin plastic scale model kits 1936 - 1950". Zwolle, The Netherlands, 2017, published by author 
* 
* 
* Monique Mosser, chercheur au CNRS, Les maquettes pédagogiques (sensibiliser le jeune public), «La préfiguration architecturale en France : L’usage des modèles et la préfiguration architecturale en France à l’époque classique», vol. 1, Paris, Centre des monuments nationaux.
* René Dinkel, L'Encyclopédie du patrimoine (Monuments historiques, Patrimoine bâti et naturel - Protection, restauration, réglementation. Doctrines - Techniques - Pratiques), Paris, éditions Les Encyclopédies du patrimoine, settembre 1997, p. 1512, ISBN 2-911200-00-4.
* Fredi Valentini, Lessico della carrozzeria, voce maquette, Milano, Automobilia per Pininfarina, 1979.

## Εξωτερικοί σύνδεσμοι

* 

Κατηγορία:Αρχιτεκτονική
Νέστωρ

Ο **Νέστορας** (***Νέστωρ*** 

## Πηγές
* 

Κατηγορία:Τρωικός Πόλεμος
Κατηγορία:Μυθικοί βασιλείς της Πύλου
Κατηγορία:Νηλείδες
Κατηγορία:Ιλιάδα
Κατηγορία:Αργοναύτες